Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: [20/1990. (X. 4.) AB határozat, ABH 1990. 69., 71.]
Paragraph Index: 573

[20/1990. (X. 4.) AB határozat, ABH 1990. 69., 71.] Az Stv. bemutatott rendelkezéseibõl kitûnik, hogy a nézõ kamerával történõ megfigyelésére és e megfigyelés eredményének rögzítésére a személyi és vagyonbiztonságot veszélyeztetõ, valamint a rasszista, gyûlöletkeltõ magatartások megelõzése, megakadályozása érdekében, vagyis más alapjog — így az emberi élet, méltóság és egészség — megóvása és alkotmányos értékek védelme érdekében kerül sor. Az Avtv. 16. §-a is utal arra, hogy az érintett jogait törvény — egyéb, nevesített okok mellett — a bûnmegelõzés, a bûnüldözés érdekében, valamint az érintett vagy mások jogainak védelme érdekében korlátozhatja. Az Alkotmánybíróság a vázoltak alapján arra a következtetésre jutott, hogy az Stv. 85. § (2)—(3) bekezdésének és a (7) bekezdés f) pontjának a sportrendezvények helyszínén az ún. kamerarendszer alkalmazására és az eltiltott nézõk nyilvántartására vonatkozó szabályozása korlátozza ugyan a nézõ információs önrendelkezési jogát, de — tekintettel a korlátozást tartalmazó rendelkezéssel védeni kívánt célokra — nem minõsül a nézõ információs önrendelkezési joga szükségtelen és aránytalan korlátozásának, s ezért nem alkotmányellenes. 1.2. Az indítványozó az Stv. 85. § (4) bekezdésének a sportesemény szervezõje (rendezõje) adatkezelését érintõ szabályozásában a célhozkötöttség alkotmányos követelményének sérelmét is panaszolta. Ez a szabályozás lehetõvé teszi, hogy az érintettek, külön jogszabályban meghatározott állami szervek, valamint az azonos vagy hasonló sportrendezvényt szervezõk a kamerával rögzített felvételeket, valamint a sportrendezvények látogatásáról eltiltott személyek nyilvántartását igényelhessék. Az állami szervek adatkezelésére vonatkozóan a külön jogszabályok tartalmaznak rendelkezéseket — ezeket az indítványozó nem támadta. Az érintett kérelmére történõ adatkezelésre nézve az Avtv. 12. § idézett (1) bekezdésének az érintettek jogaira és az érvényesítésükre vonatkozó sokoldalú garanciáit rendeli alkalmazni az Stv. vizsgált szabályozása. Az azonos vagy hasonló jellegû sportrendezvényt szervezõkre vonatkozóan adatkezelési (adatvédelmi) elõírások alkalmazásáról az Stv. 85. § (4) bekezdése nem tartalmaz rendelkezést. Az Abh.-ban kifejtettek szerint az információs önrendelkezési jog gyakorlásának feltétele és egyben legfontosabb garanciája a célhozkötöttség. Ennek az elvnek az érvényesülése azt jelenti, hogy személyes adatot feldolgozni csak pontosan meghatározott és jogszerû célra szabad. Az adatfeldolgozásnak minden szakaszában meg kell felelnie a bejelentett és közhitelûen rögzített célnak. Az adatfeldolgozás célját úgy kell az érintettel közölni, hogy az megítélhesse az adatfeldolgozás hatását jogaira, és megalapozottan dönthessen az adat kiadásáról; továbbá, hogy a céltól eltérõ felhasználás esetén élhessen jogaival. Ebbõl a követelménybõl fakad az az igény, hogy az adatfeldolgozás céljának megváltozásáról is értesíteni kell az érintettet. Az érintett beleegyezése nélkül az új célú feldolgozás csak akkor jogszerû, ha azt meghatározott adatra és feldolgozóra nézve törvény kifejezetten megengedi. A célhozkötöttségbõl következik, hogy a meghatározott cél nélküli, „készletre” történõ, elõre nem meghatározott jövõbeni felhasználásra való adatgyûjtés és tárolás alkotmányellenes. (ABH 1991. 40., 41—43.) Az Stv. 85. § (4) bekezdésében az adattovábbítást valamennyi nézõre vonatkozóan az azonos vagy hasonló jelle- 2002/100. szám gû sportrendezvényt szervezõ számára lehetõvé tevõ rendelkezés — a jogalkotó szándéka szerint feltehetõen — a rendbontás elkerülését szolgáló, az esetleges, jövõbeni veszélyt elhárító, megelõzõ intézkedések körébe tartozik. Az Alkotmánybíróság álláspontja szerint kizárólag csak a tényleges és a közvetlen, s nem az eshetõleges veszély értelmezhetõ a célhozkötöttség követelményét kielégítõ alkotmányos ismérvként. A vizsgált rendelkezés alkotmányossági szempontból indokolhatatlan, mivel nemcsak a sportrendezvény látogatásától már eltiltott személyekrõl készített felvételek átadását teszi lehetõvé, s az ilyen személyes adatnak minõsülõ felvételek átadása az adatvédelemre vonatkozó garanciáik hiányában az azonos vagy hasonló jellegû sportrendezvényt szervezõk számára is lehetséges. A sérelmezett szabályozás ezáltal egy távoli, elvont veszély elhárítására irányul és ennek érdekében ír elõ ún. „készletre” történõ adatkezelést, s nem tartalmaz kellõ alkotmányos garanciákat. Mindezek alapján az Alkotmánybíróság az Stv. 85. § (4) bekezdésében a (3) bekezdés

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes